Մարի Համսուն

**Մարի Համսուն** (ծնված որպես **Մարի Անդերսեն** ) (, ), նորվեգացի դերասանուհի, գրող և քաղաքական գործիչ։

## Կենսագրություն
Մարի Անդերսենը ծնվել է Նորվեգիայի Էլվերում քաղաքում: Եղել է հարուստ ընտանիքի ավագ երեխան։ 1897 թվականին նրա ընտանիքը տեղափոխվել է Օսլո, որտեղ նրա հայրը քսան տարի զբաղվել է անշարժ գույքով, այնուհետև ֆերմա է գնել Էնեբիում, Նիտդալ մունիցիպալիտետում: Մարի Անդերսենը հաճախել է Ռագնա Նիլսենի մասնավոր դպրոցը և հանձնել ավարտական քննությունները 1901 թվականին։ Ուսումն ավարտելուց հետո երեք տարի աշխատել է որպես կառավարչուհի և ուսուցչուհի։ Այնուհետև աշխատանքի է ընդունվել որպես դերասանուհի թատերախմբում, որը ղեկավարել է Դորե Լավիկը։ Հետագա տարիներին թատերախմբի հետ հյուրախաղերով հանդես է եկել ամբողջ Նորվեգիայում, մինչև որ 1907 թվականին աշխատանք է գտել Նորվեգիայի ազգային թատրոնում։
ձախից|մինի|281x281փքս|Մարի Համսունը և Դոր Լավիկը «Վայրի բադը» պիեսում։
աջից|մինի|260x260փքս|Մարի Համսուն, 1914 թվական
Մարի Անդերսենը բանաստեղծությունների երկու ժողովածուի և մի քանի մանկական գրքերի հեղինակ է։ Մարի Անդերսենի (Համսուն) ստեղծագործությունները թարգմանվել են շվեդերեն, գերմաներեն, անգլերեն, լատվիերեն, ֆիններեն և հոլանդերեն: Հրապարակել է երկու կենսագրություն Կնուտ Համսունի հետ իր կյանքի մասին՝ *Regnbuen* (*Ծիածան*) (1953 թվական) և *Under gullregnen* (1959 թվական) վերնագրերով։

Մարի Համսունը կիսում էր իր ամուսնու քաղաքական հայացքները, որը աջակցել է Երրորդ Ռայխի ռեժիմին և Երկրորդ համաշխարհային պատերազմի գերմանական օկուպացիոն ուժերին: Նա, ինչպես և Նորվեգիայի կառավարության ղեկավարը Երկրորդ համաշխարհային պատերազմի ժամանակ գերմանական զորքերի կողմից Նորվեգիայի օկուպացումից հետո Վիդքուն Քվիսլինգը եղել է Նորվեգիայի Ազգային միասնության նացիստական կուսակցության անդամ: Պատերազմի առաջին տարիներին Մարի Համսունը շրջել է Գերմանիայի քաղաքներում՝ մեջբերելով Կնուտ Համսունի ստեղծագործությունները։

1947 թվականին Մարի Համսունը դատապարտվել է երեք տարվա աշխատանքային ճամբարի՝ իր հայացքների համար, սակայն ընդհանուր համաներմամբ նա բանտարկվել է ինը ամսով։

Մարի Համսունը մահացել է 1969 թվականի օգոստոսի 4-ին Գրիմստադի մունիցիպալիտետի Նորդհոլմ քաղաքում։

## Մատենագրություն
մինի|Մարի և Կնուտ Համսուններն իրենց երեխաների՝ Թորի (1912-1995 թվականներ), Արիլդի (1914-1988 թվականներ) և Էլեոնորի (1916-1987 թվականներ) հետ, 1917 թվական։
մինի|Մարի և Կնուտ Համսուն, 1933 թվական։
; Բանաստեղծություններ

* 1922: *Smaadikte* 
* 1934: *Vintergrønt*

; Մանկական գրքեր

* 1924: *Bygdebørn: hjemme og paa Sæteren*
* 1925: *Barnebilleder*, vers, tegninger av Bernt Grønvold
* *Barnebilleder*, vers, tonesatt av Ludvig Irgens-Jensen
* 1926: *Bygdebarn: om vinteren* 
* 1928: *Bygdebarn: Ola i byen*
* 1932: *Bygdebarn: Ola og hans søsken*
* 1932: *Tripp og Trapp og Trulle*, barnevers, tegninger av Ivar Mauritz-Hansen
* 1955: *Tina Toppen*
* 1956: *Reisen til Sørlandet* 
* 1957: *Bygdebarn: folk og fe på Langerud*

; Հուշեր

* 1953: *Regnbuen*
* 1959: *Under gullregnen*

## Գրականություն
* Knut Hamsun: *Brev til Marie*, redigert av Tore Hamsun. Aschehoug, 1970.
* Tormod Skagestad: *Min elskede på jorden*, «et spill om Marie og Knut Hamsuns liv og samliv», skuespill. Riksteatret, 1987.
* Birgit Gjernes: *Marie Hamsun: et livsbilde*. Aschehoug, 1994
* Tone Birkeland|Birkeland, Gunvor Risa|Risa, Karin Beate Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8.
* Øystein Rottem: Biografien om Knut Hamsun (s. 76), forlaget Gyldendal, Oslo 2006, ISBN 82-05-35468-5.
* Gerd Høst: Så mange slags kjærlighet (s. 114-5) forlaget Aschehoug, Oslo 2004, ISBN 82-03-18886-9.

## Ծանոթագրություններ

## Արտաքին հղումներ

Կատեգորիա:Կին
Կատեգորիա:Նորվեգացի բանաստեղծներ
Կատեգորիա:Նորվեգացի դերասանուհիներ
Կատեգորիա:Նորվեգացի կին գրողներ
Կատեգորիա:Նորվեգացի մանկագիրներ
Կատեգորիա:Նորվեգիայի քաղաքական գործիչներ